|  |  |
| --- | --- |
| **(48.) Tantárgy** neve: **Projektmenedzsment** |  |
|  | |
| **A tantárgy elméleti vagy gyakorlati jellegének mértéke, „képzési karaktere”12**: **100% gyak.** (kredit%) | |
| A **tanóra[[1]](#footnote-1) típusa**: ea. / szem. / gyak. / konz. és **óraszáma**: 2 ó /hét  (*ha nem (csak) magyarul oktatják a tárgyat, akkor a* ***nyelve****: német)* | |
| A **számonkérés** módja: gyakorlati jegy | |

|  |
| --- |
| **Tantárgyleírás**: az elsajátítandó **ismeretanyag tömör, ugyanakkor informáló leírása** |
| Ez a projekt jellegű szeminárium a német nyelvű kultúra magyarországi bemutatására hivatott, azon belül is Debrecen városhoz kötődő rendezvények szervezésére készíti fel a hallgatókat. A szeminárium résztvevői egyrészt olyan nagy múltú, évente megrendezésre kerülő és a német nyelvterületről érkező meghívottakat is felvonultató fesztiválok ill. programok szervezésében és lebonyolításában működnek közre, mint pl. a Debreceni Tavaszi Fesztivál, a Bartók Kórusfesztivál vagy a Debreceni Jazz Napok, másrészt színesíthetik a város kulturális életét új rendezvények meghonosításával, mint pl. német filmnapok, a Kortárs Drámafesztivál német előadásainak debreceni bemutatója vagy a debreceni Német Kulturális Fórum számára szervezett programok. Bekapcsolódnak a Debrecen-Paderborn közötti testvérvárosi kapcsolat ápolásába, színvonalas germanisztikai intézeti hetet rendeznek, és rendszeresen együttműködnek a Bosch Alapítványtól érkező kulturális menedzserrel.  A szemináriumi előkészítés folyamán olyan gyakorlati ismereteket sajátítanak el, mint a koncepció megtervezése, kapcsolatfelvétel, levelezés bonyolítása, anyagi fedezet előteremtése, pályázatírás, közönségszervezés stb. A képzés támaszkodni kíván a korábbi tanulmányok során (ld. médiaismeretek, kulturális ismeretek, stílusgyakorlat, országismeret, szövegtípusok stb.) elsajátított készségekre és tudásra, amellyel mindenek előtt a germanisztika szakos hallgatók rendelkeznek. A félév a részprojekt lebonyolításával és a végzett munkát bemutató írásbeli beszámolóval zárul. |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| Gyarmati Ildikó, Rendezvényszervező kézikönyv, Szókratész, Budapest, 2001  Flamm Benedek László (Szerk.), Kulcs a sikeres EU-pályázatokhoz, Európai Unió Munkacsoport, Budapest, 2002  Philip Kotler, Marketing menedzsment. Elemzés, tervezés, végrehajtás és ellenőrzés, Műszaki Könyvkiadó, Budapest, 2002 |

1. **Nftv. 108. §** 37. *tanóra*: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. [↑](#footnote-ref-1)